text: Fejrede kæmpegevinst med tunsalat
  13 januar 2015 kl. 19.22
  Et sønderjysk ægtepar har vundet over 12 mio. i Lotto. Det blev fejret-med en omgang tunsalat.
  Det sønderjyske ægtepar vil være anonymt, men vil godt fortælle, at de er i 40-erne.
  - Det er jo det, man altid har gået og drømt om. Men dagligdagen går videre. Kort tid efter vi havde fået det at vide, tog vi i supermarkedet og købte ind. Og om aftenen stod den på en tunsalat, som vi havde planlagt. Vi klapper lige hesten, siger manden ifølge Danske Spil.
  - Nu har vi mulighed for at købe mere frihed i forhold til arbejdet. Det skal vi helt sikkert. Og på længere sigt har vi også talt om et nyt køkken, siger manden.
  